જેમને શાસનનો લાંબો અનુભવ નથી તેવી આમ આદમી પાર્ટીની સરકાર જો દિલ્હીના લોકોની સુવિધા માટે આવી યોજના તૈયાર કરી શકતી હોય તો ગુજરાત જેવા વિકસીત કહેવાતા રાજ્યમાં કે જ્યાં વર્ષોથી એક જ પક્ષ ભાજપની સરકાર છે, તે ગુજરાતના લોકો માટે આવી સુવિધાઓ કેમ શરૂ ન કરી શકે તે પ્રશ્ન ઉઠવો સ્વાભાવિક છે. ગુજરાતને તો કેન્દ્રનો પણ પૂરેપૂરો સહકાર મળી રહે તેમ છે. આવી સુવિધાથી લોકોને તો કચેરીઓના ધક્કા ખાવામાંથી રાહત મળશે જ, સાથે-સાથે નવી રોજગારી પણ ઊભી થશે. ત્યારે ગુજરાત સરકારે પણ આવી યોજના અંગે વિચારવું જોઈએ તેવું લોકોનું માનવું છે.